recursal/SuperWikiNEXT-32B huggingface dataset:
**Серж Пауелс** (холандски: *Serge Pauwels*; р. 21 ноември 1983

) — поранешен белгиски професионален друмски велосипедист, кој возел професионално во периодот 2006-2020 за екипите Топспорт Вландерен, Сервело ТестТим, Тим Скај, Омега Парма-Квик Степ, Тим Дименжн Дата и ЦЦЦ Дивилопмент Тим.

Кариера
-------

Кариерата на Пауелс започнала во 2004 во младинската екипа на холандската екипа Рабобанк. Исто така возел за нивната континентлна екипа во 2004 и 2005. Пауелс станал професионалец во 2006 со Чоколад Жак-Топспорт Вландерен, со кои возел и во 2007 и 2008. Пауелс го освоил планинскиот пласман на трката Тур Даун Андер 2007 и бил втор во шестата етапа на Тур де л’Авенир 2006 во Франција.

По три години со Омега Парма-Квик Степ, Пауелс објавил во септември 2014 година дека ќе се приклучи на МТН Кубека од 2015 година на две години.

По четири години со Тим Дименжн Дата, Пауелс се префрлил во ССС Тим за сезоната 2019.

Образование
-----------

Покрај велосипедизмот, Пауелс поседува диплома за инженерство и работи на неговата магистратура во областа на применетата економија.

Достигнувања
------------

2003
5. Краен пласман ГП Гијом Тел
10. Трка околу Фландрија под 23 години
2004
9. Краен пласман Тур де Пиринеи
2005
5. Лиеж-Бастоњ-Лиеж под 23 години
7. Краен пласман ГП до Есте
2006
4. Краен пласман Тур де л’Авенир
8. ГП де Валони
2007
1.  Планински пласман Тур Даун Андер
2008
8. Краен пласман Тур де Валони
9. Меѓународен велосипедски трофеј Јонг Мар Мудиг
2012
9. Краен пласман Тур де л’Ен
1. Етапа 2b (ТТТ)
2015
2. Меѓународен друмски велосипедски предизвик
5. Краен пласман Трка околу Турција
2016
8. Трофео Сера де Трамунтана
9. Краен пласман Тур де Јоркшир
2017
1.  Краен пласман Тур де Јоркшир
1. Етапа 3
2018
3. Краен пласман Тур де Јоркшир
8. Краен пласман Волта ао Алгарве

### Распоред на резултатите на големите трки

| **Голема трка** | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| --- | --- | --- | --- | --- | --- | --- | --- | --- | --- | --- | --- |
|  **Џиро** | 33 | — | — | 47 | 77 | 31 | — | — | — | — | — |
|  **Тур** | — | 107 | — | — | — | — | 13 | 42 | 19 | СО | 77 |
|  **Вуелта** | — | — | — | 24 | 31 | — | — | — | СО | — | — |

СО = се откажал; — = не учествувал

Наводи
------

1. 1 2 3  „Серж Пауелс". *Омега Парма-Квик Степ*. Decolef. Архивирано од изворникот на 2012-04-15. Посетено на 3 јануари 2014.
2. ↑  Fletcher, Patrick (12 October 2020). „Pauwels calls time on 15-year career". *Cyclingnews.com*. Future plc. Посетено на 12 October 2020.
3. ↑  Бенсон, Даниел (20 септември 2014). „Pauwels falls for MTN-Qhubeka project". *Cyclingnews.com*. Посетено на 10 октомври 2014.
4. ↑  Ferri, Marco (24 December 2018). „CCC Team, Riccardo Zoidl prende il posto di Denifl e completa il roster" [CCC Team, Riccardo Zoidl takes the place of Denifl and completes the roster]. *SpazioCiclismo – Cyclingpro.net* (италијански). Gravatar. Посетено на 2 January 2019.

Надворешни врски
----------------

|  |  |
| --- | --- |
| Ризница | „Серж Пауелс" на Ризницата ? |

* „Достигнувања на Серж Пауелс". Cycling Archives.
* „Достигнувања на Серж Пауелс". Cycling Quotient.
* „Достигнувања на Серж Пауелс". ProCycling.
**Вечерата на кнезот** (српски: *Кнежева вечера*) - српска епска песна.

Содржина
--------

Ден пред Косовската битка, кнезот Лазар приредува слава во Крушевац на која присуствуваат сите српски господари: Југ-Богдан со неговите деветмина синови, Вук Бранковиќ, Иван Косанчиќ, Милан Топлица, Милош Обилиќ итн. Кнезот им наздравува на присутните при што го обвинува Милош Обилиќ дека ќе го предаде за време на Косовската битка и ќе пребегне кај царот Мурат. Милош, пак, одговара дека планира да погине во битката и да го убие турскиот цар, и додава дека вистинскиот предавник е Вук Бранковиќ. Исто така, тој дава завет дека,ако остане жив, ќе го фати Бранковиќ и врзан ќе го однесе на Косово.

За песната
----------

Песната прв ја запишал Вук Караџиќ, кој ја слушнал од татко му Стефан Караџиќ. Во оваа песна се среќава редок и извонредно убав пример на споредба во облик на градација, во стиховите во кои кнезот Лазар јунаштвото го става највисоко од сите други човечки доблести.

Наводи
------

1. ↑  Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 144-145.
2. ↑  В.Ђ. „Поговор - О певачима", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 490.
3. ↑  Војислав Ђурић, „О народним епским песмама", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 27.
**Стојан Ристов Суклоски** (1920 во Белчишта, Охридско — Белчишта на 7 септември 1943) македонски партизан, учесник во НОБ.

Животопис
---------

Стојан Ристов Суклоски е роден во охридското село Белчишта во 1920 година. Бил по занимање земјоделец, како приврзаник на движењето во НОБ се приклучил во 1941 година на теренот на Дебарца. Со формирањето на првата партизанска ќелија во с. Белчишта во февруари 1942 година станува дел од КПЈ. Во Мај 1943 година станува дел од кичевско-мавровскиот партизански одред. На 7 септември дошло до ненадеен напад на италијанските сили во селото Белчишта, при што во обид да го обезбеди повлекувањето на првиот македонски баталјон Мирче Ацев, тој загинал.

Наводи
------

1. ↑ . Охрид и охридско во борбата против фашизмот, ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945 година. Охрид. 1976. Отсутно или празно `|title=` (help)CS1-одржување: друго (link)
**Вечната насмевка** (шведски: *Det eviga leendet*) — новела на шведскиот писател Пер Лагерквист од 1920 година.

Содржина
--------

Во темнината седат неколку мртовци и зборуваат за убавината на животот и се сеќаваат на своите животи. Еден старец раскажува како живеел осамено, работејќи како клучар, а дури во староста го засакал животот, откако случајно видел една убава девојка. Кога почувствувал дека ќе умре, се обидел да влезе во нејзината куќа, но не успеал и умрел на улицата. Разговорите на мртовците ги слуша еден старец, кој живеел скромен, сиромашен живот без никој да му обрне внимание. Еден млад мртовец почнува да раскажува за својата прошетка во шумата, каде дошол до една воденица, каде добро вечерал, потоа легнал со жената на воденичарот, а потоа се фрлил во реката. Друг млад мртовец копнее по саканата девојка, но старецот кој седи до него му кажува дека девојката е одамна мртва, а тој бил нејзиниот син. Друг човек раскажува за својата сакана девојка со која подоцна се оженил, но која умрела штом го родила бебето, а целото село погинало од природна катастрофа. Потоа зборуваат неколку луѓе кои, секој на свој начин, се претставуваат како спасители на човештвото. Најпосле, едне човек ги повикува мртвите да појдат кај господ за да им ја каже смислата на животот. Постепено се собираат безброј луѓе кои со векови патуваат низ темнината. Меѓутоа, кога доаѓаат кај бога, тој не им дава никаков одговор, туку ги поразува со својата едноставност, а децата почнуваат да си играат со него. Наеднаш, сите мртовци наоѓаат спокојство и сфаќаат дека животот е вреден сам по себе, по што мирно се враќаат назад.

Осврт кон делото
----------------

„Вечната насмевка" е дело за потрагата по смислата на животот, парабола за богатството и разноликоста на животот и неговата неможност да се сведе на еден елемент. Параболичната рамка во која Лагерквист го набљудува човечкиот род - за да ѝ побегнат на вечноста, мртовците разговараат за своите животи на земјата - претставува основа врз која авторот ја гради својата едноставна порака за несовпаѓањето на човековото искуство и за вечната релативност на животот, среќата, задоволството, победите и поразите. Оваа лирска приказна, исткаена од едноставни, скржави вињети за различните човечки судбини, го освојува читателот со својата едноставна, непретенциозна сериозност со која авторот ја развива тезата за животот како „нешто најразбирливо од сето она што не може да се разбере". Преку убедливиот човечки мозаик, возбудлив во својата едноставност, ова дело нуди една голема вистина - дека сопственото искуство е мерка на сите нешта и дека секој човек има свое место во животот во кое треба најпотполно да се оствари.

Наводи
------

1. ↑  Per Lagerkvist, *Krvnik – Vječni smiješak*. Beograd: Rad, 1964, стр. 59-124.
2. ↑  Dušan Puvačić, „Per Lagerkvist", во: Lagerkvist, *Krvnik – Vječni smiješak*. Beograd: Rad, 1964, стр. 128-129.
**Тимбало** е италијанско печено јадење кое се состои од тестенини, ориз или компири, со една или повеќе други состојки (сирење, месо, риба, зеленчук или овошје). Варијациите вклучуваат сос од печурки и ракчиња *Тимбало Алберони*, именуван по Џулио Алберони; и сос од телешко и домати *Тимбало Патадезе*.

Етимологија
-----------

Името доаѓа од францускиот збор за тимпан (*timbale*). Сортите Тимбало се разликуваат од регион до регион, а понекогаш се познати како бомба, тортино, сарту (вид на неаполско тимбало со сос од ориз и домати) или пастицио (што почесто се користи за да се однесува на слично јадење печено во кора за тесто). Познат е и како тимпано и тимбале. Слично е на касерола и понекогаш на англиски се нарекува пита или солена торта.

Подготовка
----------

 Редење *Тимбало Патадезе*
 *Тимбало Патадезе*, пред да се исече
Јадењето се подготвува во калап или кружна тава, а како врзивно средство се користат јајца или сирење. Оризот најчесто се користи како состојка во Емилиа Ромања, каде јадењето се нарекува бомба и се пече со фил од гулаб или друга птица дивеч, грашок, локално сирење и сушени тестенини. Крепите се користат како основа во Абруцо, а во другите региони се користат равиоли или њоки. Во Сицилија, обично се прави со тестенини и модар патлиџан.

Понекогаш се користи и сос од печурки или фондута, богата супа и сос од пиемонтско сирење, а Ана Дел Конте напишала дека бешамелот е најконзистентно користената состојка во тимбалите.

Во популарната култура
----------------------

Тимбало го има во филмот *„Големата ноќ"* од 1996 година, иако јадењето таму се нарекува *тимпано* (регионален или семеен термин).

Поврзано
--------

* Лазањи

Наводи
------

1. 1 2 3 4 5 6 7 8 9  Schrambling, Regina (January 11, 2006). „With timballo, any night is big". *Los Angeles Times*. Архивирано од изворникот на December 28, 2008. Посетено на August 4, 2009.
2. ↑  McKeon, Nancy (September 25, 1996). „.. . And in the Starring Role: The Timballo!". *Washington Post*. Архивирано од изворникот на October 26, 2012. Посетено на August 4, 2009.
3. ↑  „Arthur Schwartz's Timballo di Tagliolini (Pastry Drum With Fine Egg Pasta) recipe on StarChefs". *www.starchefs.com*. Посетено на 2015-11-28.
4. ↑  Zeldes, Leah A. (2010-12-01). „Eat this! Timballo Siciliano, something different to do with pasta". *Dining Chicago*. Chicago's Restaurant & Entertainment Guide, Inc. Архивирано од изворникот на 2017-10-26. Посетено на 2011-05-18.
5. ↑  Del Conte, Anna (2004). *Gastronomy of Italy*. Pavilion Books. ISBN 978-1862059580.
6. ↑  Marchetti, Domenica; Susie Cushner (2008). *Big Night In: More Than 100 Wonderful Recipes for Feeding Family and Friends Italian-Style*. Chronicle Books. стр. 99. ISBN 978-0-8118-5929-5.
7. ↑  Kasper, Lynne Rossetto; Susie Cushner (1999). *The Italian Country Table: Home Cooking from Italy's Farmhouse Kitchens*. Simon and Schuster. стр. 100. ISBN 978-0-684-81325-7.

Надворешни врски
----------------

* *Тимбало сицилијански* рецепт Архивирано на 26 октомври 2017 г.
* Рејнер, Џеј (17 октомври 2021). „The day I cooked timpano with Stanley Tucci". *The Observer*.
**Стојан Митре Петров** ( 1926
 во Скопје —  1945

 во Гарешница, Хрватска) — македонски партизан, борец за слобода на Македонија и учесник во НОВ.

Животопис
---------

Израснал и учел во Скопје. Поради војната го прекинал натамошното образование. На 15 ноември 1944 годинa по ослободувањето на Македонија, стапил во Четиринаесеттата македонска ударна бригада. Бил распореден во вториот баталјон. Учествувал во акциите на Бригадата против балистичките банди. Подоцна бил распореден во една единица на XV македонски корпус, со која учествувал во завршните операции и пробивот на Сремскиот фронт. Во една битка против Германците во април 1945 година, храбро загинал за ослободувањето на Гарешницa.

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 112. На `|first=` му недостасува `|last=` (help)
**Сутлијач** или **сутлијаш** (турски: *sütlaç*) е вид сладок десерт што се добива со варењето на ориз во млеко.

Сутлијач се приготвува со варењето на ориз во млеко со додатоци: шеќер, дарчин, ванилин екстракт или шеќер а може да биде украсен со рендано чоколадо или овошје. Се служи топол или ладен во порции (чинии).

Оваа посластица е редовно јадење на македонската, српската, бугарската и турската кујна од каде и потекнува овој десерт.

Галерија
--------

* Сутлијаш, пудинг од ориз, е традиционална посластица во ТурцијаСутлијаш, пудинг од ориз, е традиционална посластица во Турција
* Македонски сутлијашМакедонски сутлијаш
* СутлијашСутлијаш
* СутлијашСутлијаш
* СутлијашСутлијаш

Поврзано
--------

* Лапа
* Баклава
* Шербет
* Боза
* Кадаиф
* Тулумба

Наводи
------

1. ↑  „Сутлијач; сутлијаш". ДИГИТАЛЕН РЕЧНИК НА МАКЕДОНСКИОТ ЈАЗИК. Посетено на 2010-12-16.
*Спахија*
**Тимариот** (или носител на тимар; *tımarlı* на турски) — назив на спахиски коњаник во османлиската војска. Во замена за услугата, секој тимариот добивал приходна парцела наречена тимар, феуд, што обично била неодамна освоена парцела земјоделско земјиште на село.  Многу поретко, султанот му доделувал тимар на државен службеник или член на царското семејство. Невоените сопственици на тимари исто така биле обврзани да ја снабдуваат царската војска со војници и намирници.

Во време на мир, се очекувало тимариотите да управуваат со земјата што им била дадена. Секој тимариот не ја поседувал доделената земја. Сите земјоделски земјишта во царството кои се сметале за државна сопственост можеле да бидат доделени како тимари. Тимариотите можеле да бидат отстранети и заменети кога султанот сметал дека е потребно.

Кога Османлиите ќе освоеле нова територија, вообичаена практика била тимарите да се доделуваат на локалната аристократија на освоените земји. Османлиите го кооптирале локалното благородништво и го олеснувале товарот на освојувањето. Првата група тимари на Балканот имала христијанско мнозинство (60 проценти во Србија и 82 проценти во Босна во 1467-69 година), но христијанските спахии постепено исчезнале поради конфискација на имотот или преминување во ислам.

Тимарскиот статус можел да се наследи, но земјата не била наследна за да се избегне создавање на какво било стабилно земјопоседничко благородништво. Тимарите не биле наследни сè додека не била донесена уредба во 1585 година. Оние кои се натпреварувале за статус на тимариот биле жестоко конкурентни и условите за влез биле високи. Спахиите исто така биле во постојана конкуренција за контрола на османлиската војска со класата на јаничарите.

Наводи
------

1. 1 2  *Timariots* (англиски), 2020-12-25, Посетено на 2021-08-04
2. ↑  Hanson, Victor Davis (2007-12-18). *Carnage and Culture: Landmark Battles in the Rise to Western Power* (англиски). Knopf Doubleday Publishing Group. ISBN 978-0-307-42518-8.
3. ↑  Bartusis, Mark C. (2013-01-03). *Land and Privilege in Byzantium: The Institution of Pronoia* (англиски). Cambridge University Press. ISBN 978-1-139-85146-6.
4. ↑  Inalcik 2003, p. 119.
**Стојан Попов** (во Неврокоп, Пиринска Македонија —  1923

 во Бугарија ) — македонски револуционер.

Животопис
---------

После извршениот деветојунски вооружен ноќен преврат изведен под директиви на Царот Борис III, од страна на организацијата на офицерите "Воениот сојуз" со учество и на ВМРО Автономистичка предводена од Тодор Александров и Александар Протогеров, четниците на Тодор Александров од полицијата имале дозвола кого сакаат да вадат од затвор, а при тоа ги ликвидирале на непознати места. Во издавањето на овие наредби главно учество земал зетот на Тодор Александров - Михаил Монев (кого Македонците го нарекувале „Црниот Монев"), тутунскиот трговец од Неврокоп Стојан Филипов, како и Анго Попов (наречен *делибаша*) кој бил назначен за пункотв началник на ВМРО (Автономистичка) за Пловдив

Во јуни 1923 година, бугарските власти го затвориле бившиот санданист Стојан Попов од Неврокоп. Царските автономисти на Тодор Александров и Александар Протогеров, го превзеле од власта и го убиле на непознато место.

Белешки
-------

1. ↑  Се мисли на ВМРО Автономистичка, организацијата предводена од Тодор Александров.

Наводи
------

1. 1 2 3  Динев, Ангел (1983). *Политичките убиства во Бугарија*. Скопје: Култура-Скопје. стр. 334.
2. ↑  Апостолски, Акад. Михаило; Митрев, Акад. Димитар (1969). *Историја на македонскиот народ*. Скопје: Институт за национална историја; Нова Македонија. стр. 182.
3. ↑  Апостолски, Акад. Михаило; Митрев, Акад. Димитар (1969). *Историја на македонскиот народ*. Скопје: Институт за национална историја; Нова Македонија. стр. 183.
4. ↑  РИСТИЋ, Иван (2019). *Годишњак Педагошког факултета у Врању, књига IX, 2/2018 - „ПЕЋИНА РАЗБОЈНИКА И УЗУРПАТОРА…": БУГАРСКА И БУГАРИ У СРПСКОЈ ЈАВНОСТИ (1923–1925)* (PDF). стр. 127.



|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Сухој Су-7** (руски: *Сухой Су-7*, НАТО назив: **Fitter-A**) — надзвучен борбен авион развиен од Советскиот Сојуз во 1955 година.

 * п
* р
* у
 **Авиони на Сухој**

**Ловци/Пресретнувачи**:
Су-9 (II) **·** 
Су-11 (II) **·** 
Су-15 (II) **·** 
Су-27 **·** 
Су-30 **·** 
Су-33 **·** 
Су-35 **·** 
Су-37 **·** 
Су-47

**Бомбардери**:
Су-2 **·** 
Су-4 **·** 
Су-7 (II) **·** 
Су-17 (II) **·** 
Су-20 **·** 
Су-22 **·** 
Су-24 **·** 
Су-25 **·** 
Су-34 **·** 
Су-39

**Набљудувачи**:
Су-12 -
**Летала за обука**:
УТБ **·** 
Су-26 **·** 
Су-28 **·** 
Су-29 **·** 
Су-31

**Транспортери**:
Су-38 **·** 
Су-80 **·** 
S-21 **·** 
Суперџет 100

**Експериментални**:
Су-1 **·** 
Су-3 **·** 
Су-5 **·** 
Су-6 **·** 
Су-7 (I) **·** 
Су-8 **·** 
Су-9 (I) **·** 
Су-10 **·** 
Су-11 (I) **·** 
Су-13 **·** 
Су-15 (I) **·** 
Су-17 (I) **·** 
Су-37 **·** 
S-37 **·** 
П-1 **·** 
Т-3 **·** 
Т-4 **·** 
ПAK ФА
**Страхил Илиев Андасаров** ( 1927
 во Љубанци — 14 април 1945

 во Врпоље, Хрватска) — македонски партизан, учесник во НОВ.

Животопис
---------

Тој потекнува од службеничко семејство. Уште во раната возраст неговите родители се преселиле во Скопје, каде го продолжил обрзованието. Тој бил вклучен во напредното младинско движење и земал активно учество и во помагањето на НОВ. Со својата дејност и стaнaл сомнителен на бугарската фашистичка полиција, поради што се повлекол во родното село Љубанци.

Во септември 1944 година стапил во 16та македонска ударна бригада. Како нејзин припадник учествувал во многубројни крвави борби против балистите и Германците на падините на Скопска Црна Гора, каде се истакнал како храбар борец.

По ослободувањето на Македонија, учествувал во пробивот на Сремскиот фронт како и во борбите кои следеле потоа. Загинал во битките против германските и усташките сили, во близината на Врпоље, на 14 април 1945 година.

Во близина на Љубанци, до манастирот „*Свети Никола*" се наоѓа едно детско одморалиште кое го носи токму неговото име.

Наводи
------

1. ↑  *Беа, загинаа, останаа*. Скопје: Историски Архив - Скопје. 1969. стр. 24–25. На `|first=` му недостасува `|last=` (help)
2. ↑  „Детско Одмаралиште Страхил Андасаров".
3. ↑  *Скопско црногорие од Бразда до Брњарци*. Скопје: Гоце Делчев. 1999. стр. 199. ISBN 9989-35-022-1. На `|first=` му недостасува `|last=` (help)
**Стојан и сестра му Проја** — македонска епска народна песна.

Содржина
--------

Додека владее голема сиромаштија и глад, Стојан не може да ги храни своите девет машки деца и се обраќа за помош кај својата богата сестра Проја. Наместо да му даде храна, таа го советува да го пречека караванот и да помогне во носењето на товарот, убедувајќи го дека ќе му дадат дел од храната која ја пренесува караванот. Стојан ја завршува работата, но не добива ништо. Затоа, тој оди кај реката Ситница, полни вреќа со песок и им дава на децата да јадат. Од песокот, децата умираат, а тој заминува во ајдуци.

Наводи
------

1. ↑  Томе Саздов, *Грива тресе, бисер рони* (епска народна поезија). Скопје: Заштита, 1970, стр. 102-103.
**Стојан Димков Петковски** ( 1922
 во Стрезовце, Кумановско — 20 октомври 1944

 во Треска, Скопско) — македонски партизан, борец за слобода на Македонија и учесник во НОВ.

Животопис
---------

Произлегува од сиромашно селско семејство. Завршил основно училиште, а потоа се занимавал со земјоделство. Бил мобилизиран во окупаторската фашистичка бугарска војска. По капитулацијата на Бугарија стапил во Единаесеттата македонска ударна бригада. Со бригадата учествувал во борбите против непријателот. Подоцна станал борец на Третата македонска ударна бригада. Се покажал како мошне храбар борец. Бил поставен за десетар. На неговата десетина и се доверувале мошне одговорни борбени задачи. На 20 октомври 1944 година, со бригадата учествувал во борбата на реката Треска. Во таа битка Германците им дале голема помош на балистите и бригадата била принудена под мошне тешки услови да се повлече. Во оваа борба, Стојан го изгубил својот живот.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 230. На `|first=` му недостасува `|last=` (help)
Страхил Андреев
**Страхил Андреев** (Скопје, 1911 - Скопје, 1989) — македонски боксер кој е основоположник на боксот во Македонија. Тој е и првиот меѓународен сојузен судија, претседател на тренерската организација при Боксерскиот сојуз на Македонија, како и на комисијата за развој на боксот во Македонија.

Животопис
---------

Страхил Андреев е роден во скопското Пајко Маало. Татко му Коста бил бакалџија, но во 1924 година фатила криза, па заминал на печалба во Египет. Во 1927 година се зачленил во боксерскиот клуб „Олимпик", којшто бил најпознат клуб во Александрија. Како аматер одбоксувал околу 80 мечеви до 1933 година и во тој период трипати бил првак на Египет во категоријата велтер (1930-1933). Поради завидните успеси продолжил да боксува професионално. Како претставник на Египет боксувал против Алжир, Тунис, Либија, Сирија и Грција. Во 1933 година добил повластица за професионален боксер под името „Стратис Андреевиќ" со 23 победи и 4 нерешени резултати зад своето име. Во Македонија се вратил во 1947 година и на негова иницијатива биле основани првите боксерски клубови „Победа" и „Вардар".

Кариера
-------

Андреев имал добро изграден стил со беспрекорна техника и пет години бил првак на Египет во категоријата велтер. Боксувал против Сем Хаџис, Тери Але, Мохамед Фехми и други. Како тренер создал плејада врвни македонски боксери. Под неговото стручно раководство изникнале скоро сите истакнати македонски боксери и репрезентативци, од кои добар дел станале подоцна и истакнати судии и тренери. Негови ученици биле: Круме Николовски, Миле Андреевски Штука, Панче Леов, Томе Неделковски и други.

Самиот за својата кариера изјавил:

|  |  |  |
| --- | --- | --- |
| „ | Мојот живот е боксот. Сум се сродил со него, па го чувствувам како дел од себе. И кога нема мечеви па сум со боксот. Дома направив вистински магацин од боксерска литература, документација и реквизити. Само уште ринг немам. Поврзаноста со овој спорт ниту во еден момент не сум имал намера да ја материјализам. Најголема награда за мене е трудот и работата со младите боксери. | "|

Признанија
----------

Андреев е носител на многубројни признанија, вклучително „Орден на трудот од трет ред" (1959) и „Орден за заслуги за народ со сребрена ѕвезда" (1961). На конференцијата на Боксерскиот сојуз на Југославија во 1979 година бил одликуван со признание за животно дело за особен придонес во развојот на боксот во Југославија. Добитник е и на наградата за животно дело на Боксерскиот сојуз на Југославија и е носител на златната значка на СОФК на Југославија од боксерските работници во Македонија.

Користена литература
--------------------

* *Македонска енциклопедија*. **I** (прво. изд.). Скопје: МАНУ. стр. 62. ISBN 978-608-203-024-1.
* Nikitović, D. (1978). *Mate i Drugovi: Najveći uspesi jugoslovenskih boksera*. BIGZ.
* *30 години физичка култура и спорт во СР Македонија (1945-1975)*. Скопје, 1976.
* *МИ-АНОВА Енциклопедија општа и македонска*. Скопје, 2006.
**Стојан Трајанов Николовски** ( 1925
 во Скопје — 8 мај 1945

 во Дуго Село, Хрватска) — македонски партизан, борец за слобода на Македонија и учесник во НОВ.

Животопис
---------

Потекнувал од градско сиромашно семејство. Завршил основно училиште. Во ноември 1944 година по ослободувањето на Скопје, стапил во Треттата македонска ударна бригада. Бил распореден во втората чета на третиот баталјон. Со Бригадата учествувал во борбите против балистите кон крајот на 1944 година на терените на Македонија и Србија. Во завршните операции за ослободување на Југославија, учествувал речиси во сите борби. Јуришал во судирите на Сремскиот фронт. Особено се истакнал при ослободувањето на Врпоље и во борбите кај Славонска Пожега, каде цели германски и усташки единици биле уништени. На 8 мај 1945 година храбро загинал, во јуришот кај Дуго Село, само еден ден пред капитулацијата на фашистичка Германија.

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 108. На `|first=` му недостасува `|last=` (help)
Во електротехниката, **сусцептанса** (**В**) е имагинариот дел од адмитансата. Инверзната адмитанса е импеданса, а реалниот дел од адмитансата е кондуктанса. Во единиците СИ, сусцептансата се мери во сименси. Оливер Хевисајд (Oliver Heaviside) прв ја дефинирал оваа особина која тој ја нарекол *пермитанса* во јуни 1887 година.

Формула
-------

Општата равенка со која е дефинирана адмитансата е дадена со:

{\displaystyle Y=G+jB\,}
каде

*Y* е адмитанса , мерена во сименси.
*G* е кондуктанса, мерена во сименси..
*j* е имагинарна единица, и
*B* е сусцептанса, мерена во сименси.
Адмитансата (*Y*) е еднаква на инверзната импеданса (*Z*)

{\displaystyle Y={\frac {1}{Z}}={\frac {1}{R+jX}}=\left({\frac {R}{R^{2}+X^{2}}}\right)+j\left({\frac {-X}{R^{2}+X^{2}}}\right)\,}
или

{\displaystyle B=Im(Y)=\left({\frac {-X}{R^{2}+X^{2}}}\right)={\frac {-X}{|Z|^{2}}}}
каде

{\displaystyle Z=R+jX\,}
*Z* е импеданса, мерена во оми.
*R* е отпорност, мерена во омови.
*X* е реактанса, measured in ohms.
Забелешка: Сусцептансата е имагинарен дел на адмитансата.

Интензитетот на адмитансата е даден со:

{\displaystyle \left|Y\right|={\sqrt {G^{2}+B^{2}}}\,}

Поврзано
--------

* Изведени SI-единици

Наводи
------

1. ↑  Heaviside, Oliver (1892). *Electrical Papers, Volume 2*. London and New York: Macmillan and Co.
Страшко Стојановски (роден 1981, Крива Паланка) е универзитетски професор на Катедра за правно - политички науки при Универзитет „Гоце Делчев" – Штип.

Образование
-----------

Дипломирал на Филозофски факултет при Универзитет Св. Кирил и Методиј – Скопје, каде и магистрира на Институтот за социологија и историја.

Докторира на Институт за Социологија при Универзитет Св. Кирил и Методиј - Скопје, Филозофски факултет.

Кариера
-------

Од јули 2007 е помлад асистент на Правен факултет на Универзитетот „Гоце Делчев„-Штип. Од Октомври 2011 е Доцент на Универзитетот „Гоце Делчев" -Штип, Правен факултет.

Веќе во 2016 година станува вонреден професор на истот факултет.

Неговата наставна област се теоретско правни науки (Политичка Социологија, Социологија на Правото, Граѓанско општество).

Работи на низа публикации и проекти при самиот факултет.

1. ↑  . Отсутно или празно `|title=` (help)
**Тим Рот** (англ. *Tim Roth*) — англиски глумец, роден на 14 мај 1961 година во Лондон.

Животопис
---------

Тимоти Симон Смит (подоцна го променил презимето во Рот) роден е на 14 мај 1961 година во Лондон, како син на учителката и пејзажна сликарка Ан и татко Енриј, новинар. Ираснал во Дулич , во круг со средна класа во јужниот дел на Лондон. Во раните години покажувал талент во имитирање на разни акценти. Учел на Камбервиловиот колеџ на уметност на одсек скулптури, но подоцна ги напуштил студиите, но по студиите почнал да се занимава со глума.

Во годините кој следеле добил помалку, неприметливи улоги во главно во телевизиските филмови. По преселувањето, го приметил помалиот родител Квентин Тарантино. Одма добија улога во филмот *Улични кучиња*, што направил кратенка од неговата кариера. Од тогаш станал еден од омилените глумци на Квентин Тарантино. Продолжува да остварува успешни сцени во следените Тарантинови филмови, а 1995 година ја добил улогата за во Роб Рој. Неговата глума карактеризира голем број на разновидни улоги - од криминалец до комичен лик, а во филмот Вуди Ален дури и пеел.

Од 1993 година бил во брак со Ники Батлер и со нејзе имал две деца - синови Батлер и Тимотија. Исто така, имал и син од врската со Лори Бејкер.

Наводи
------

1. ↑  „Person Details for Simon T Roth, "England and Wales Birth Registration Index, 1837-2008" — FamilySearch.org".
2. ↑  Shoard, Catherine (20 May 2012). „Tim Roth: who's the daddy?". *The Guardian*. London.
3. ↑  Geoff Pevere. „Tim Roth treats actors with care". Посетено на 27 February 2011.

Надворешни врски
----------------

* Тим Рот на www.lietome.com[*мртва врска*]
* Мрежна страница на Тим Рот
* Тим Рот — AllMovie (англиски)

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
**Стојан Мицков Петрески** ( 1921
 во Козица, Кичевско —  1944
 во Раштани (Кичевско)) — македонски партизан, борец за слобода на Македонија и учесник во НОВ.

Спомен обележје на сите борци од селото Козица кои загинале за слободата на Македонија. Меѓу нив е ѝ името на Стојан Петрески

Животопис
---------

Потекнувал од селско сиромашно семејство, кое се занимавало со земјоделие. Стојан немал можност да се школува и по завршувањето на основното училиште, се занимавал со земјоделие. Согледувајќи го тешкиот живот и теророт на окупаторот, во летото 1944 година стапил во единиците на Народноослободителната војска на Македонија. Загинал кај селото Раштани во есента 1944 година во борба со балистите nри конечното ослободување на Македонија.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 100.
**Сухој Су-34** (руски: *Сухой Су-34*, НАТО назив: **Fullback**) — руски ловец-бомбардер/ударен авион со среден дострел од советско потекло. Првиот лет го имал во 1990 година, наменет за советските воздухопловни сили, а стапил во служба во 2014 година со руските воздухопловни сили.

 * п
* р
* у
 **Авиони на Сухој**

**Ловци/Пресретнувачи**:
Су-9 (II) **·** 
Су-11 (II) **·** 
Су-15 (II) **·** 
Су-27 **·** 
Су-30 **·** 
Су-33 **·** 
Су-35 **·** 
Су-37 **·** 
Су-47

**Бомбардери**:
Су-2 **·** 
Су-4 **·** 
Су-7 (II) **·** 
Су-17 (II) **·** 
Су-20 **·** 
Су-22 **·** 
Су-24 **·** 
Су-25 **·** 
Су-34 **·** 
Су-39

**Набљудувачи**:
Су-12 -
**Летала за обука**:
УТБ **·** 
Су-26 **·** 
Су-28 **·** 
Су-29 **·** 
Су-31

**Транспортери**:
Су-38 **·** 
Су-80 **·** 
S-21 **·** 
Суперџет 100

**Експериментални**:
Су-1 **·** 
Су-3 **·** 
Су-5 **·** 
Су-6 **·** 
Су-7 (I) **·** 
Су-8 **·** 
Су-9 (I) **·** 
Су-10 **·** 
Су-11 (I) **·** 
Су-13 **·** 
Су-15 (I) **·** 
Су-17 (I) **·** 
Су-37 **·** 
S-37 **·** 
П-1 **·** 
Т-3 **·** 
Т-4 **·** 
ПAK ФА
**Стојан-Богоја Силјановски** — сопственик на мал дуќан за цигари во Битола, праведник меѓу народите од Битола. Јад Вашем го признал Стојан за праведник на 28 ноември 1989 година под број 4433.1

Спасување од холокаустот
------------------------

Дуќанот на Силјановски се наоѓал спроти Бугарската полициска станица. Полицајците постојано влегувале и излегувале од неговиот дуќан, што не го спречило на 10 март 1943 година, во истиот тој дуќан да ги скрие Роза Камхи-Руса, Естреја Овадија-Мара, Жамила Колономос-Цвета, Естреја Леви-Лена и Адела Фараџи-Ката, пет еврејски девојки. Следниот ден во неговиот дуќан се појавиле уште три девојки Еврејки кои го прашале дали има цигари „Картер", тајната лозинка. И нив ги скрил во просторот каде немало санитарни услови, па Силјановски покрај храна и вода, морал незабележано да го празни санитарниот отпад. Така тој пред носот на полицијата криел осум девојки.

По три недели криење, Силјановски една по една ги извел вон градот и тие им се придружиле на македонските партизани.

Наводи
------

1. ↑  „Righteous Among the Nations Honored by Yad Vashem by 1 January 2020 - MACEDONIA" (PDF). YAD VASHEM. Посетено на 13 декември 2021.
2. ↑  „Stojan-Bogoja Siljanovski Macedonia". YAD VASHEM. Посетено на 13 декември 2021. line feed character во `|title=` во положба 26 (help)
Надворешноста на библиотеката
**Универзитетската библиотека** на Неаполскиот универзитет Федерико II била основана во 2009 година, а неаполската барокна зграда во која е сместена библиотеката датира од 1564 година, кога била дизајнирана од Паола Капелани. Се наоѓа на Пјаца Белини во историскиот центар на Неапол, Италија.

Историја
--------

Зградата ја основала сестрата Паола Капелани како манастир во 1564 година. Манастирот бил проширен со припојување на соседната палата.

Сегашната фасада од 18 век била изградена во исто време како и големите скалила со две рампи на зградата. По последната реставрација, зградата ја купил Неаполскиот универзитет Федерико II. Од 26 јануари 2009 година, таа станала локација за БРАУ, библиотека за хуманитарни науки на универзитетот.

Внатрешна архитектура и декорација
----------------------------------

 Градини
Архитектурата и внатрешната декорација на библиотеката го следат неаполскиот барок стил, особено благодарение на штуко-делата завршени од Арканџело Гуглиелмели за да ја обнови црквата во 1684 година. Олтарот е мермер, со вметнат бисер. Извесно време, главната слика на олтарот била Санта Сесилија во естази на Бернардо Кавалино, но, по неколку контроверзии, делото било преместено во Музејот на Каподимонте.

На страничните олтари има повеќе слики на платно како Сан Џузепе од Антонио Сарнели  и Сан Филипо Бенизи на Фердинандо Кастиља. На таванот е прикажана слика на Свети Антониј, завршена во 1700-тите од непознат манирист. Има и дрвена статуа на Свети Михаил Архангел од 18 век.

Библиографија
-------------

* Regina, Vincenzo (2004). *Le chiese di Napoli. Viaggio indimenticabile attraverso la storia artistica, architettonica, letteraria, civile e spirituale della Napoli sacra* (италијански). Naples: Newton e Compton.

Надворешни врски
----------------

* Официјална веб страна Архивирано на 12 февруари 2023 г.
Манастир Витовница
**Витовница** претставува село сместено во општина Петровац на Млави во Србија. Ова село било родно место на значајниот српски духовен писател старец Тадеј кој е роден во 1914 година како Томислав Штрбуловиќ. Во селото се наоѓа и Витовничкиот манастир на Српската православна црква. Старец Тадеј бил игумен во Витовничкиот манастир од 14 април 1962 година до крајот на март 1972 година. Неговиот гроб се наоѓа во манастирот.

Опис
----

Поранешна фармерска сточарска, рурална населба од збиен тип, на (230 метри) на бреговите на реката Витоница (48 километри), на нејзиниот излез од тесната клисура и на падините на Фаца Манастир, Урлај и Чукар (380 метри) , 12 км источно од Петровац на Млави. Површината на атарот е 2.717 хектари. Во селото и атарот има шест посилни извори: Васиљин, Будимиров, Сименов кладенац, Црни извор.

Археолошките наоди (парчиња згура, стари рударски алатки и др.) на локалитетите Витовница Летиште и Појана Кушењ укажуваат на значајна рударска активност (сребро, олово, железо) во античко време. Потеклото и името на селото се поврзани со Витовничкиот манастир, кој, според традицијата, го изградил кралот Милутин.

Наводи
------

1. ↑  „Institut national d'études démographique (INED)". Архивирано од изворникот на 2014-07-02. Посетено на 2016-06-26.

|  |  |
| --- | --- |
| Stub icon | *Оваа статија поврзана со Србија е никулец. Можете да помогнете со тоа што ќе ја проширите.** п
* р
* у
 |
**Црногорскиот референдум за независност 1992** беше првиот референдум за независност на Црна Гора. Беа регистрирани 421,549 гласачи.

Прашањето поставено до електоратот беше:

**Дали сте за Црна Гора да остане дел од обединета Југославија, како суверена република и еднаква со сите други југословенски републики кои сакаат да останат во единство**?

Резултатите беа:

* 95,96% од гласачите гласаа за заедничката држава Србија и Црна Гора, односно Сојузна Република Југославија.
* Излезеноста на референдумот беше 66%

Албанците во Црна Гора го бојкотираа референдумот на повик од своите сонародници од Косово, Прешевската долина и Македонија со цел јакнење на албанската борба за Распад на СФРЈ и создавање на Голема Албанија. Референдумот исто така беше бојкотиран од страна на партиите кои се залагаа за независност на Црна Гора.

Кампања
-------

Премиерот на Црна Гора, Мило Ѓукановиќ потроши многу време за кампањата, покажувајќи ја потребата за заедничка југословенска држава со Србите. Иако не влијаеше на резултатот, државната контролирана пропаганда од страна на партијата ДПС, се залагаше за унија со Србија, игнорирајќи ги тие што сакаа независност на Црна Гора.

Во текот на кампањата Мило Ѓукановиќ рече: Ние сме горди на нашето српско потекло и црногорска државност, гордата историја на Србите.Токму затоа ние веруваме во заедничка иднина и просперитет.

Со победата на унистичкиот блок, тој додаде: Поради ните братски врски; заедничка крв прелеана низ војните, поради вечниот сон за најдобро на Црногорците и Србите, за посветла заедничка иднина, Црна Гора по своја волја одбра да живее во заедничка држава со Србија со отворено срце.

Блокови
-------

### За федерација со Србија:

* Демократска партија на социјалистите на Црна Гора
* Народна партија на Црна Гора

### Поддржувачи

* Српска радикална партија

### За независност:

* Демократска лига на Црна Гора
* Либерална алијанса на Црна Гора

### Поддржувачи

* Социјалнодемократска партија на Црна Гора

Втор референдум за независност е одржан по 14 години, на 21 мај 2006, кога Црна Гора стана независна држава.
**Томас Баптист Морело** или **Том Морело** (Харлем, 30 мај 1964

) е американски музичар. Моментално е гитарист на групата Audioslave, а пред - на Rage Against the Machine. Признат е по неговиот единствен стил на свирење. Списанието "Rolling Stone" го вброи во еден од 100. најдобри гитаристи во историјата на рок-музиката.

|  |  |
| --- | --- |
| Знаме на САДБиографска икона | *Оваа личност од САД статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 261004839
* LCCN: no2012102202
* ISNI: 0000 0001 1476 1693
* GND: 1070240818
* SUDOC: 202645606
* BNF: cb14051227k (податоци)
* BIBSYS: 5071337
* MusicBrainz: 42a636a0-dbe4-4d0c-abe2-1590fad9531b
* NKC: js20051010019

 |

 |
Напредок во технолгијата во XX век им овозможил на луѓето за прв пат да отпатуваат во свемир.
**Технологија** е широк концепт кој го опфаќа користењето и разбирањето на алатки и вештини од страна на некое суштество и како тоа влијае на неговата спопсобност да ја контролира и да се приспособи на својата природна околина. Технологијата е израз со етимолошки корени од грчките зборови *τεχνολογία* - *τέχνη* („занает/вештина") и *λογία* („изрека"). Изразот „технологија" може да ги претставува материјалните предмети кои ги користи човештвото, како што се: машини, алатки и слично, но може да опфаќа и пошироки теми, како: системи, методи на организација и техники. Изразот „технологија" може да се употребува за општи појави или за одредени области, како на пример: „кострукциска технологија", „медицинска технологија", „информатичка технологија" или „најсовремена технологија"

Технологијата како тема во уметноста и во популарната култура
-------------------------------------------------------------

* „Технологија" - песна на македонската поп-рок група „Bei The Fish" од 2012 година.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

Наводи
------

1. ↑  Лидел, Хенри Џорџ; Скот, Роберт (1980). *A Greek-English Lexicon* (Abridged. изд.). Обединето Кралство: Oxford University Press. ISBN 978-0-19-910207-5.
2. ↑  Bei the Fish, *At the End of the Sand*, PMG Recordings CD 081, 2012.
**Витолишки манастир** или **Мелнички манастир** — манастир во непосредна близина на некогашното село Мелница, сместен покрај реката Бутурица, веднаш на регионалниот пат кој води до селото Витолиште, веднаш над одвојувањето за селата Полчиште и Бешиште.

Историја
--------

Стара фотографија на манастирот
Камбанаријата на манастирската црква „Св. Илија"
Манастирот започнал да се гради во 1870 година под водство на Стале Чешелков, но и со помош на целокупното мариовско население. Главната манастирска црква „Св. Илија" била завршена во 1872 година, а нејзиниот богат фрескоживопис бил завршен во 1881 година од страна на зографот Аврам Дичов, син на познатиот мајстор Дичо Зограф. Според натпис пронајден во манастирската црква кој потекнува од 1872 година, манастирот бил изграден од мајсторот Пере Лауца со помош на православните христијани од околните села.

Во минатото во манастирот имало монаштво и во него живееле монаси. Имотната состојба на мнастирот била добра за опстанокот на манастирската братија односно монашкото братство и луѓето коишто работеле на манастирските имоти. Манастирот поседувал ниви, ливади, шуми, како и голем број на добиток од кој имак булук овци, кози, говеда, пчели и друг вид жива стока.

Цркви
-----

Главна статија: Црква „Св. Илија" - Витолиште
Темелите на црквата биле поставени во 1870 година на иницијатива на Стале Чешелков од селото Полчиште, која била планирана да биде главна манастирска црква на тогашниот *Мелнички манастир* (денес наречен и Витолишки манастир), која била помогната од целото мариовско население.

Изградбата завршила по неполни две години од нејзиниот почеток и веднаш биле повикани прочуените мијачки зографи од селото Тресонче предводени од Аврам Дичов, син на познатиот и легендарен зограф од XIX век - Дичо Зограф.

Како ктитор на манастирската црква, а подоцна прогласен и за доживотен игумен на самата црква, се јавува Стале Чешелков, кој бил главниот иницијатор за изградба на манастирската црква и самиот манастир во целост. На барање на месното население бил насликан на ѕидовите од манастирската црква, каде е претставен во природна големина (цел раст), со бела брада, патерица во десната рака и облечен во убава мариовска носија. Дедо Стале умрел во 1913 година на 115 годишна возраст.

Поврзано
--------

* Прилепско архијерејско намесништво

Наводи
------

1. ↑  Мицевска, Каролина. „Распукува фрескописот во „Св. Илија" во Мариово". *Нова Македонија*. Скопје. Посетено на 21 август 2015.[*мртва врска*]
2. 1 2 3 4 5 6 7  Ќорнаков, Димитар (2009). *Македонски манастири*. Матица Македонска. стр. 173-175.

Надворешни врски
----------------

* Витолишки манастир на Ризницата ?
* Манастир Св. Илија - Витолиште — Прилепечко-витолишка парохија
* Текст за манастирот и црквата Архивирано на 7 септември 2016 г.
УГД ФМ е единица којашто претставува информатор за сите активности кои се одржуваат на Универзитетот „Гоце Делчев". Универзитетското радио придонесува во подобро информирање на студентите и на останатата јавност за активностите на Универзитетот, а воедно претставува место каде што студентите по новинарство и односи со јавноста ја вршат својата пракса. Програмата може да се следи на честота од 91,0 мегахерци во Штип и неговата околина, а сите корисници на Интернет имаат можност програмата да ја следат и онлајн, преку линк на официјалното мрежно место на Универзитетот „Гоце Делчев", Универзитетското радио УГД-ФМ, како дел од Одделот за радио и ТВ при Центарот за односи со јавноста, емитува 24-часовна програма што се однесува на студентите и младите луѓе во градот, програма која го засега работењето на Универзитетот и студирањето на сите студенти. Студентите континуирано се информираат за настаните и за активностите на УГД, а воедно студентското радио и интерната телевизија имаат и образовна и забавна компонента. Преку продукција на образовни и забавни програми овие два медиума претставуваат неформално надополнување на едукацијата на студентите и останатите консументи. Воедно овие два медиума континуирано даваат поддршка преку преноси во живо, гостувања и продукција на емисии на сите настани кои се организираат од страна на Универзитетот.

**Организација и структура**
----------------------------

Универзитетското радио „УГД ФМ" е непрофитна радиодифузна установа која работи во состав на Универзитетот „Гоце Делчев" – Штип. Во реализацијата на програмата на Универзитетското радио учествуваат и сите заинтересирани студенти, а истото е ставено во функција и на студиската програма по новинарство при Правниот факултет, Универзитет „Гоце Делчев".  
 
Програмата на „УГД ФМ" има информативна, забавна и образовна функција.

**Активности**
--------------

Главни активности на Универзитетското радио се образовните, информативните и забавните емисии, од кои дел се емитуваат во живо, а останатите се продуцираат и емитуваат во рамки на програмата на радиото. Емисиите кои се емитуваат на Универзитетското радио се: „Утринска програма", „Свеж воздух", „Радио дебата", „Поп арт", „Вог", „Студиорум", „Култ Фу", „Џез индекс", „Студио алтернатив", „Музика мундана", „Басни и тапани", „ДЈ клуб" и многу други.  
 
Покрај овие активности, Универзитетското радио организира разни трибини, дебати по соодветни поводи како и забави за слушателите и студентите на Универзитетот.

**Надворешни врски**
--------------------

* Официјална страница на Универзитетот „Гоце Делчев"
* Официјална страница на **Универзитетско радио „УГД ФМ"**

**Наводи**
----------

1. ↑  „Официјална страница на Центар за односи со јавноста – „Оддел за радио и ТВ"". Архивирано од изворникот на 2013-03-13. Посетено на 2013-03-26.
**Рецитал** — музички настап на солист или посветен на еден композитор.

Се смета дека прв кој почнал со солистички рецитали за пијано е унгарксиот композитор Франц Лист.

Рециталот може да има и повеќе учесници, особено ако се работи за танцов ансамбл, било како обичен настап или напревар. Некои од нив имаат сезонски карактер.

Поврзано
--------

* Солист
* Концерт

Наводи
------

1. ↑  „рецитал" — Лексикон на македонскиот јазик
2. ↑  „How Franz Liszt Became The World's First Rock Star". 22 октомври 2011. Посетено на 17 јануари 2014.

  


|  |  |
| --- | --- |
| Stub icon | *Оваа статија за музика е никулец. Можете да помогнете со тоа што ќе ја проширите.** п
* р
* у
 |
**„*Тешка борба*"** — македонска народна песна. Песната е посветена за слободата на Македонија, поточно за борбите за слобода во Кратовско. Песната има родољубив карактер.

Текст
-----

Тешка е била борба за слобода,  

борба за слобода, за Македонија.

Ми го нападнаа градот Кратово,  

градот Кратово, село Шлегово.

Па ми отворија оган и пламен,  

оган и пламен над Здравчин Камен.

Таму загинаа двајца другари,  

двајца другари од Шопско Рударе.

Кога загинаа, тие извикнаа:  

- ние загинавме за Македонија.

Надворешни врски
----------------

* Тешка борба (текст и музика) на pesna.org преку web.archive.org